
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00048/2014-04
20.02.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 20.02.2015. године, донела је

О Д Л У К У

о акредитацији студијског програма
Утврђује се да УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у БЛАГОЈА ПАРОВИЋА 156, БЕОГРАД, ПИБ: 101014582, Матични број: 07009283,  испуњава прописане стандарде за акредитацију студијског програма  Основне струковне студије - РЕКРЕАЦИЈА у оквиру поља друштвено-хуманистичких наука и то за 30 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у БЛАГОЈА ПАРОВИЋА 156, БЕОГРАД, је дана 13.01.2014. године поднела захтев за акредитацију студијског програма  Основне струковне студије - РЕКРЕАЦИЈА у оквиру поља друштвено-хуманистичких наука под бројем 612-00-00048/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА и предлог одлуке, достављени су Комисији за акредитацију и проверу квалитета.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА  за студијски програм  Основне струковне студије - РЕКРЕАЦИЈА  у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Студијски програм садржи све законом предвиђене елементе и има законом предвиђени број ЕСПБ бодова. Назив дипломе организатор спортске рекреације је у складу са Листом звања коју је утврдио Национални савет за високо образовање. Студијски програм је прихваћен од стране Сената Универзитета у Београду 16.10. 2013. године. 
Основни квантитативни подаци о програму су:

1. Трајање програма= 3 године    (6 семeстaра) 
2. Број ЕСПБ бодова=180 ЕСПБ
3. Број студената који се уписује на прву годину= 30
4. Просечан број часова активне наставе недељно по години=
	5. предавања + вежбе + ДОН + СИР = укупно, ЕСПБ


17.00 +  7.00 +  0.00( +  4.00) = 24.00, 30.00

11.00 +  9.00 +  0.00( +  4.00) = 20.00, 30.00

17.40 +  12.20 +  0.00( +  8.00) = 29.60, 32.00

10.00 +  11.00 +  0.00( +  8.00) = 21.00, 28.00

10.33 + 11.33 +  0.00( + 15.00) = 21.66, 34.00

 10.00 +  10.00 +  0.00( +  8.00) = 10.00, 26.00 
6. Проценти предмета по категоријама  академско-општеобразовни=15,09%, научно-стручни=37,74% и стручно-апликативни=47,17%

7. Проценат изборности на програму=24,44%   
8. Број наставника на студијском програму= 43 
      Број наставника са пуним радним временом =40 
            Број наставника са непуним радним временом= 3  

9. Број сарадника на студијском програму= 17
10. Просечно оптерећење наставника на програму=1,81 
11. Просечно оптерећење сарадника на програму= 5,75 
12. Проценат наставе на програму коју држе наставници са пуним радним временом=  97,49 
13. Број библиотечких јединица релевантних за студијски програм=91
14. Број уџбеника=149 
15. Простор за извођење наставена програму= 26.511 м2
16. Број чланова комисије за контролу квалитета =8 
Стандард 1: Структура студијског програма

Из поднетог елабората се  може се закључити  да студијски програм основних струковних студија - Рекреација, има све законом предвиђене елементе. Завршетком овог студијског програма остварује се 180 ЕСПБ бодова, односно по 60 за сваку годину студија. Назив дипломе је у складу са листом звања коју утврђује Национални савет.

Стандард 2: Сврха студијског програма
Образовни циљеви Oсновних струковних студија студијског програма Рекреација су формирање модерног, компетентног и самосталног организатора рекреације, оспособљеног за све облике организације и реализације практичних активности из области рекреације.

Сврха студијског програма је у потпуности у складу са основним задацима и циљевима Факултета за спорт и физичко васпитање. Наставни садржаји који се изучавају у оквиру студијског програма усклађени су са генералном мисијом и циљевима Факултета спорта и физичког васпитања у стварању модерних, компетентних и самосталних стручњака - организатора спортске рекреације, у складу са потребама друштвене заједнице.

Стандард 3: Циљеви студијског програма

Циљеви студијског програма су  јасно дефинисани и воде ка приближавању одговарајућим светским тенденцијама. Наведено је више добро дефинисаних циљева. Из описа циљева студијског програма може се закључити да циљеви студијског програма укључују стицање одговарајућих компетенција и вештина. 

Стандард 4: Компетенције дипломираних студената

Из описа овог стандарда констатује се да су наведене одређене опште и предметно специфичне способности, из области науке и праксе у спорту, које ће студенти стећи савладавањем овог студијског програма.

Стандард 5: Курикулум

Структура курикулума студијског програма обухвата распоред предмета по семестрима и годинама студија. Дефинисан је фонд часова активне наставе за све предмете, наведен фонд часова активне наставе по сместрима и на годинама студија на недељном нивоу. Утврђен је одговарајући број од 60 ЕСПБ бодова на нивоу свих година студија и 180 на нивоу студијског програма.  
Курикулум студијског програма има укупно 24 обавезна (20 једносеметралних и 4 двосеместрална) и 24 изборна предмета. Студент треба да положи испите из 34 предмета, укључујући и стручну праксу унутар предмета, као и израду завршног рада. Фонд часова активне наставе у оквиру студијског програма је 2043,9 часова од тога 1135,95 часова теоријских предавања и 907,95 часова практичних предавања и вежби. Просечан недељни фонд часова активне наставе у свим семестрима је већи од 20, што је у складу са законом и стандардима.

У Књизи предмета дате су детаљне спецификације предмета. Опис предмета садржи назив предмета, имена наставника и сарадника, статус предмета, шифру премета, број ЕСПБ бодова, семестар, недељни и годишњи фонд часова.
Од укупног броја ЕСПБ бодова на студијском програму ОСС Рекреација, академско-општеобразовни предмети се вреднују са 36 бодова (15,09%), стручни са 94 бода (37,74 %), стручно-апликативни са 106 бодa (47,17%) и завршни рад са 4 бодa. Изборни предмети се вреднују са 40 бодова (22.22%) у складу са стандардима. 
Стандард 6:  Квалитет, савременост и међународна усаглашеност студијског програма

Студијски програм ОСС Рекреација нуди студентима најновија научна и стручна сазнања из области спорта и рекреације, уважавајући међународне трендове организовања и ужестручних знања.

На основу увида у друге предложене програме студија на факултету, може  да се закључи да је програм  усаглашен са другим програмима на овој установи.
Ради усклађивања са европским системом образовања, извршене су анализе студијских програма - наставних планова и програма и организације сличних европских високошколских установа:
· Метрополитан универзитет у Лидсу, Спорт и науке о вежбању,
· Универзитет у Љубљани, Факултет спорта,
· Универзитет у Инсбруку, Факултет психологије и наука у спорту.
Стандард 7: Упис студената

На студијски програм Рекреација, Факултет уписује 30 студената, иако просторни и кадровски ресурси, као и потребе друштва омогућавају уписивање и већег броја студената. 
Кандидати који конкуришу за упис на студијски програм, полажу пријемни испит за проверу склоности и способности, који се састоји из теста информисаности о спорту, процене општих способности и процене специфичних способности кандидата. Студент може бити уписан под условом да на класификационом испиту освоји најмање 51% бодова, односно најмање 30,6 бодова.

Стандард 8: Оцењивање и напредовање студената

На основу анализе структуре студијског програма и спецификације свих предмета закључује се да студенти полагањем испита стичу одређени број ЕСПБ бодова. 
Сваки предмет у студијском програму има одређени број ЕСПБ бодова који студент остварује када положи испит. Број ЕСПБ бодова за сваки појединачни предмет је одређен на основу укупног ангажовања студента током савладавања тог предмета и то применом унапред прихваћене и јединствене методологије за све предмете и све програме Факултета. 
Прегледом  спецификација предмета види се да се прати успешност студената у савлађивању предмета током наставе, која се изражава бројем поена. Оцењивање студената врши се непрекидним и свеобухватним праћењем рада студената у току наставе и на основу поена стечених полагањем предиспитних и испитних обавеза. Број поена који студент стиче током наставе и на предиспитним обавезама креће се између 30 и највише 70 поена колико је стандардима и дефинисано.     
Начин стицања поена током наставе укључује број поена које студент стиче по основу сваке појединачне врсте активности на настави или реализације сваке предиспитне обавезе. Сваки појединачни предмет на програму има, такође јасан и унапред објављен начин стицања поена за завршни испит. Конкретни подаци о овоме су дати у опису предмета у Књизи предмета.

Стандард 9: Наставно особље

На студијским програмима ОСС Спорт и ОСС Рекреација ангажована су укупно 44 наставникa, од чега 41 са пуним радним временом. Део наставе на ова два програма се изводи обједињено и установа је приложила збирне податке за оба програма. У опису стандарда наводе се подаци који нису у складу са Табелом 9.2  и установи се налаже да тај недостатак отклони. Број наставника је довољан да покрије часове активне наставе, при чему  просечно оптерећење наставника износи 1,89 часова недељно. Наставници ангажовани са пуним радним временом у установи изводе са 97,49% активне наставе, што је у складу са стандардима.

На програму се ангажује 17 сарадника са пуним радним временом и 27 наставника који поред предавања изводе и вежбе, при чему сви сарадници и 27 наставника имају обједињену наставу и на студијском програму основних струковних студија спорта.  Просечно оптерећење сарадника је 5,75.
Научне, стручне и педагошке квалификације наставника одговарају научним областима за које су изабрани и нивоу њихових задужења. Подаци о наставницима су јавно доступни и приказани су у Књизи наставника.
Величина група за предавања и вежбе је у складу са стандардима.
Стандард 10: Организациона и материјална средства

Факултет је обезбедио простор и опрему неопходну за квалитетно извођење свих облика наставе према захтевима стандарда. Факултет укупно има на располагању 26511м2  простора за извођење наставе. 

Факултет има довољан број амфитеатара, учионица, лабораторија, библиотеку, читаоницу, рачунски центар и учионицу, као и специјализоване просторе и опрему, који задовољавају стандарде за квалитетно извођење наставе. За потребе извођења наставе располаже се са одговарајућом информатичком опремом, модерним наставним средствима и учионичким намештајем. Установа је обезбедила простор за наставнике и сараднике, укупне површине 2571м2.
У документацији је наведено 240 библиотечких јединица релевантних за студијски програм, од којих су 149 уџбеници. Библиотека и скриптарница су снабдевене уџбеницима из свих предмета. Библиотека има читаоницу са 16 компјутера повезаних на Интернет.
Стандард 11: Контрола квалитета
У оквиру годишњих извештаја о самовредновању (за 2010/2011 и 2011/2012) и периодичног Извештаја о самовредновању усвојеног 2013. године разматран је и Студијски програм Основних струковних студија - Рекреација. Формиране су радне групе за измене курикулума, анализу кадрова и анкета. Формулисане су четири групе анкетних упитника о квалитету рада на студијским програмима: за студенте, за дипломиране студенте, за послодавце, за наставнике и сараднике.
Из описа стандарда може се видети да је обезбеђено учешће студената у Кoмисији за квалитет  и њихово активно учешће у процесу самовредновања и контроли квалитета. 

Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у БЛАГОЈА ПАРОВИЋА 156, БЕОГРАД, ПИБ: 101014582, Матични број: 07009283, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма   Основне струковне студије - РЕКРЕАЦИЈА у оквиру поља друштвено-хуманистичких наука и то за 30 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

